**Zmluva o poskytnutí služby - servis a opravy mechanického zabezpečenia vstupu do pešej zóny v meste Žilina**

**uzavretá podľa ust. §  269 ods. 2 Obchodného zákonníka v platnom znení**

**číslo zmluvy objednávateľa ...................**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Čl. I. ZMLUVNÉ STRANY**

**Objednávateľ:**

**Mesto Žilina**

**Námestie obetí komunizmu 1, 011 31 Žilina**

Zástupca vo veciach zmluvných: Mgr. Peter Fiabáne, primátor

IČO: 00321796

DIČ: 20220431112021339474

Bankové spojenie:Prima banka Slovensko, a.s.

IBAN SK37 5600 0000 0003 3035 3001

(ďalej len ako „objednávateľ“)

**Zhotoviteľ:**

(ďalej len ako „zhotoviteľ“)

**Čl. II. PREAMBULA**

1. Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ na obstaranie predmetu tejto zmluvy použil postup v zmysle zákonov o verejnom obstarávaní.
2. Na základe výsledku verejného obstarávania uskutočneného objednávateľom podľa predchádzajúceho odseku, uzatvárajú zmluvné strany túto zmluvu, predmetom ktorej je zabezpečenie servisu a odstraňovanie porúch na mechanickom zabezpečení vstupu do pešej zóny v meste Žilina. Z dôvodu potreby zabezpečenia bezporuchovej prevádzky inštalovaných zariadení a technológie má objednávateľ záujem, aby zhotoviteľ vykonával údržbu a opravy inštalovaných zariadení a technológie spôsobených prevádzkou ale najmä z dôvodu havárii a vandalizmu.
3. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

# Čl. III. PREDMET ZMLUVY

1. Zhotoviteľ sa zaväzuje za podmienok dohodnutých v tejto zmluve vykonávať pre objednávateľa servis diela - stavby: „Mechanické zabezpečenie vstupu do pešej zóny v meste Žilina“ zhotoveného v zmysle zmluvy č. 398/2018 medzi mestom Žilina a firmou VILLA PRO s.r.o. podľa schválených technologických postupov, v rozsahu stanovenom všeobecne záväznými technickými normami a predpismi a v súlade s odporúčaniami výrobcu.
2. Servisom diela sa na účely tejto zmluvy rozumie pravidelná kontrola nastavení a funkčnosti diela a odstránenie porúch diela v rozsahu podľa prílohy č. 1 Opis predmetu zákazky, ktorá tvorí neoddeliteľnú súčasť tejto zmluvy.
3. Servisom diela sa na účely tejto zmluvy rozumie aj odstraňovanie porúch spôsobených vplyvom vandalizmu, dôsledku havárie a kalamity. V prípade takýchto opráv zhotoviteľ na základe oznámenia objednávateľa oprávnenej osobe zhotoviteľa telefonicky a e-mailom po obhliadke nacení a zabezpečí opravu diela. Na opravu diela sa použijú náhradné diely, ktorých zoznam s uvedením ceny je prílohou cenovej ponuky zhotoviteľa, ktorá tvorí neoddeliteľnú súčasť tejto zmluvy.
4. Zhotoviteľ zodpovedá za riadne vykonaný servis a funkčnosť diela počas celej doby platnosti tejto zmluvy.

# Čl. IV. DOBA TRVANIA ZMLUVY, Miesto a čas plnenia

1. Táto zmluva sa uzatvára na dobu určitú, 36 mesiacov odo dňa účinnosti tejto zmluvy.
2. Miestom plnenia zmluvy je:

* ul. Sládkovičova v Žiline (pri budove Slovenskej pošty 1),
* ul. Čepieľ (pri Hoteli Boss).

1. Zhotoviteľ sa zaväzuje:
   1. vykonávať servis diela podľa čl. III. ods. 2. tejto zmluvy v pravidelných intervaloch – vždy do 15. dňa v mesiacoch apríl a november príslušného kalendárneho roka. Servis zhotoviteľ začne vykonávať najskôr od novembra roku 2022. Termín začatia servisných prác podľa čl. III. ods. 2. tejto zmluvy oznámi zhotoviteľ oprávnenej osobe objednávateľa (vedúci oddelenia dopravy MsÚ) jeden deň vopred, a to telefonicky alebo e-mailom, vykonávať v rámci servisu nonstop servisnú pohotovosť s obhliadkou systému do 24 hodín z dôvodu jeho nefunkčnosti.
   2. Odstrániť poruchy diela v dôsledku havárie, kalamity alebo vandalizmu bez zbytočného odkladu, alebo s primeranou dobou na odstránenie poruchy, najneskôr však do 30 kalendárnych dní od oznámenia poruchy.
   3. Držať skladom náhradné diely v rozsahu nevyhnutnom na odstraňovanie bežných závad a porúch. Zoznam náhradných dielov je súčasťou cenovej ponuky zhotoviteľa, ktorá tvorí neoddeliteľnú súčasť tejto zmluvy.

# Čl. V. CENA A PLATOBNÉ PODMIENKY

1. Celková cena za servis diela v rozsahu podľa čl. III. ods. 2 a 3 tejto zmluvy je stanovená dohodou zmluvných strán v zmysle cenovej ponuky zhotoviteľa, ktorá tvorí prílohu tejto Zmluvy.
   1. Pravidelné prehliadky systému obsahujúce kontrolu nastavenia a funkčnosti diela (apríl, november) 6 prehliadok (2 krát ročne) za lehotu plnenia 36 mesiacov spolu:

**......................€ bez DPH**.

* 1. Dispečerská (hotline) linka s trvalým pripojením k spravovanému systému počas 24 hod. za 12 mesiacov plnenia: **......................€ bez DPH** (do tejto ceny spadá aj servisná pohotovosť s diaľkovou správou a s odstránením závady brániacej prevádzke do 24 hodín.). V čase od 22:00 do 06:00 môže byť hotline využívaný len na riešenie mimoriadne závažných situácií, v ktorých obsluha nedokáže otvoriť stĺpiky žiadnym spôsobom.
  2. Odstránenie závad brániacich prevádzke systému spôsobených najmä vonkajšími vplyvmi (vandalizmom, haváriou, kalamitou) za 1 normohodinu: **.............€ bez DPH.**

1. Právo na zaplatenie ceny vzniká zhotoviteľovi riadnym splnením svojho záväzku voči objednávateľovi v dohodnutých termínoch. Dňom vzniku daňovej povinnosti je deň podpísania preberacieho protokolu oprávnenými osobami objednávateľa a zhotoviteľa.
2. Cenu za servis podľa ods. 1.1 tohto článku uhradí objednávateľ bezhotovostne na základe faktúr, ktoré zhotoviteľ vystaví a doručí objednávateľovi 2x ročne, do 15 dní po vykonaní servisných prác. Splatnosť faktúry je 30 dní odo dňa jej doručenia objednávateľovi. Dňom úhrady je deň pripísania finančných prostriedkov na účet zhotoviteľa.
3. Cenu za servis podľa ods. 1.2 tohto článku uhradí objednávateľ bezhotovostne na základe faktúr, ktoré zhotoviteľ vystaví 1x ročne a doručí objednávateľovi do 15 dní po skončení príslušného kalendárneho roka. Splatnosť faktúry je 30 dní odo dňa jej doručenia objednávateľovi. Dňom úhrady je deň pripísania finančných prostriedkov na účet zhotoviteľa. Alikvotnú časť ceny za servis podľa odseku 1.2 tohto článku vo výške ............-€ uhradí objednávateľ v lehote do 15.1.2023 na základe faktúry vystavenej zhotoviteľom.
4. Cenu za servis podľa ods. 1.3 tohto článku uhradí objednávateľ bezhotovostne na základe faktúr, ktoré zhotoviteľ vystaví a doručí objednávateľovi do 15 dní po vykonaní servisných prác. Splatnosť faktúry je 30 dní odo dňa jej doručenia objednávateľovi. Dňom úhrady je deň pripísania finančných prostriedkov na účet zhotoviteľa.
5. Faktúra musí obsahovať všetky náležitosti daňového dokladu a musí v nej byť uvedené číslo tejto zmluvy. Prílohou každej faktúry bude preberací protokol podpísaný oprávnenými osobami objednávateľa a zhotoviteľa. V prípade, že faktúra nebude obsahovať všetky náležitosti daňového dokladu alebo v nej nebude uvedené číslo tejto zmluvy alebo nebude obsahovať potrebné prílohy alebo tieto prílohy budú obsahovať nesprávne údaje, objednávateľ má právo vrátiť faktúru zhotoviteľovi na opravu alebo doplnenie. V takom prípade začne nová lehota splatnosti faktúry plynúť po doručení opravenej alebo doplnenej faktúry objednávateľovi.

# Čl. VI. SPOLUPôSOBENIE ZMLUVNÝCH STRÁN

1. Objednávateľ sa zaväzuje spolupôsobiť pri zabezpečení plnenia predmetu tejto zmluvy nasledovným spôsobom:
   1. Zúčastňovať sa preberania servisných prác po realizácii dohodnutých servisných prehliadok, kontrol, odstránení prípadných porúch.
   2. Zaistiť zamestnancom zhotoviteľa vstup do príslušných priestorov.
   3. Na vykonanie servisu zabezpečiť osobu objednávateľa, znalú pracovných podmienok.
   4. Umožniť vjazd a parkovacie miesto pre servisný automobil zhotoviteľa.
   5. Vytvoriť také pracovné podmienky, aby bolo možné zrealizovať predmet tejto časti zmluvy v čo najkratšom čase.
   6. Objednávateľ je oprávnený kontrolovať vykonávanie prác zhotoviteľom. Na nedostatky zistené v priebehu prác bude upozorňovať zhotoviteľa, a to bez omeškania.
2. Zhotoviteľ sa zaväzuje pri plnení predmetu tejto zmluvy postupovať nasledovným spôsobom:
   1. Zabezpečiť pre objednávateľa servis diela v dohodnutej kvalite, rozsahu, cene a v dohodnutých termínoch.
   2. Konať podľa požiadaviek objednávateľa, podľa svojich schopností a možností.
   3. Počínať si tak, aby nedochádzalo ku škodám na zdraví, na majetku, na prírode a životnom prostredí.
   4. Ak zhotoviteľ resp. jeho subdodávatelia spôsobia v súvislosti s činnosťami, ktoré sú vykonávané v rámci plnenia predmetu tejto zmluvy objednávateľovi škodu, zhotoviteľ sa zaväzuje objednávateľovi nahradiť túto škodu v plnom rozsahu.
   5. Dodržiavať všeobecne záväzné právne predpisy na úseku ochrany zdravia a bezpečnosti pri práci.
   6. Zhotoviteľ bez meškania urobí opatrenia na odstránenie vytknutých vád a odchýlok od požiadaviek objednávateľa stanovených v opise predmetu obstarávania.

# Čl. VII. ODOVZDANIE A PREVZATIE DIELA

1. Prevzatie jednotlivých častí plnenia predmetu zmluvy potvrdí oprávnená osoba objednávateľa na preberacom protokole, vystavenom zhotoviteľom, potvrdzujúcom splnenie zmluvných povinností zo strany zhotoviteľa.
2. Momentom podpísania preberacieho protokolu obidvoma zmluvnými stranami sa predmet zmluvy resp. jeho časť považuje za vykonaný.
3. Objednávateľ má právo odmietnuť prevzatie jednotlivých častí predmetu zmluvy, pokiaľ tieto budú vykazovať vady a nedorobky brániace bezpečnej prevádzke.

**Čl. VIII. ZÁRUČNÁ DOBA A ZODPOVEDNOSť ZA VADY**

1. Zhotoviteľ sa zaväzuje poskytovať služby podľa tejto zmluvy s odbornou starostlivosťou s vyvinutím maximálneho úsilia na dosiahnutie účelu tejto zmluvy a zároveň prehlasuje, že disponuje potrebnými prostriedkami na riadne plnenie svojich záväzkov vyplývajúcich mu z tejto zmluvy.
2. Záručná doba začína plynúť dňom odovzdania a prevzatia predmetu plnenia objednávateľom a trvá 24 mesiacov.
3. Zhotoviteľ sa zaväzuje, že zistené a reklamované vady poskytnutých služieb odstráni bez zbytočného odkladu, najneskoršie však v termíne do 7 pracovných dní. Odstránenie vád v dohodnutej dobe je v zodpovednosti a na priamy náklad zhotoviteľa.
4. Zmluvné strany sa dohodli, že sa pri zodpovednosti za škody riadia všeobecne záväznými právnymi predpismi, najmä §373 až §386 Obchodného zákonníka.
5. Každá zmluvná strana zodpovedá druhej zmluvnej strane za škody, ktoré tejto preukázateľne spôsobil jej zamestnanec alebo tretia osoba, ktorá konala na základe jej poverenia.
6. Zmluvné strany sa dohodli, že nebezpečenstvo škody na objekte, na ktorom sa poskytuje služba prechádza na zhotoviteľa okamihom nástupu na prácu podľa pracovného výkazu zhotoviteľa a zo zhotoviteľa na objednávateľa prechádza okamihom prevzatia služby objednávateľom.
7. S výnimkou havárie a vandalizmu náklady na náhradné diely, ostatný materiál a práce v dobe záruky znáša zhotoviteľ.

**Čl. IX. Zmluvné pokuty**

1. V prípade, že zhotoviteľ bude v omeškaní s plnením dohodnutých prác v zmysle čl. III. ods. 2 až 3. tejto časti zmluvy má objednávateľ právo požadovať od zhotoviteľa zaplatenie zmluvnej pokuty 100,00 € za každý deň omeškania.
2. Za omeškanie s úhradou faktúr zaplatí objednávateľ zhotoviteľovi úrok z omeškania vo výške 0,025 % z nezaplatenej čiastky za každý deň omeškania.
3. Zaplatením zmluvnej pokuty nezaniká právo objednávateľa na náhradu škody spôsobenej zhotoviteľom porušením zmluvných povinností.
4. Zmluvné strany sa dohodli, že právo na pokuty bude uplatnené len v prípade zavineného nedodržania povinností.

**ČL. X. VYUŽITIE SUBDODÁVATEĽOV**

1. Zhotoviteľ je povinný najneskôr v čase uzavretia tejto zmluvy uviesť údaje o všetkých známych subdodávateľoch, údaje o osobe oprávnenej konať v mene subdodávateľa v rozsahu meno a priezvisko, adresa pobytu, dátum narodenia, ktoré budú tvoriť neoddeliteľnú súčasť tejto zmluvy ako príloha č. 3
2. Zhotoviteľ je povinný počas trvania tejto zmluvy písomne oznámiť objednávateľovi akúkoľvek zmenu údajov o subdodávateľovi najneskôr v deň, ktorý predchádza dňu, v ktorom nastane akákoľvek zmena údajov o subdodávateľovi.
3. V prípade zmeny subdodávateľa počas trvania tejto zmluvy, je zhotoviteľ povinný objednávateľovi písomne oznámiť zmenu subdodávateľa a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, a to najneskôr päť pracovných dní pred dňom, v ktorom nastane zmena subdodávateľa. Nový subdodávateľ musí spĺňať podmienky účasti týkajúce sa osobného postavenia a nemôžu u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní 343/2015 Z. z.; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky ktorú má subdodávateľ plniť.
4. Týmito ustanoveniami nie je dotknutá zodpovednosť zhotoviteľa za plnenie zmluvy.

**Čl. XI. Okolnosti vylučujúce zodpovednosť**

Pre účely tejto zmluvy sa na okolnosti vylučujúce zodpovednosť vzťahuje právna úprava podľa § 374 Obchodného zákonníka.

# Čl. XII. Ostatné ustanovenia

1. Možnosť a spôsob odstúpenia od tejto zmluvy, alebo od časti záväzkov tejto zmluvy sa riadi ustanoveniami Obchodného zákonníka.

Právo odstúpenia pri podstatnom porušení tejto zmluvy môže zmluvná strana uplatniť do 30 dní od času, kedy sa o porušení dozvedela.

Zmluvné strany za podstatné porušenie tejto zmluvy považujú:

1. ak zhotoviteľ bude preukázateľne vykonávať servis diela vadne, t.j. v rozpore s podmienkami dohodnutými v zmluve alebo technologickými postupmi určenými platnými normami a ak napriek upozorneniu objednávateľa vadné plnenie v primeranej lehote neodstránil,
2. ak objednávateľ bude meškať s úhradou faktúr dlhšie ako 30 dní,
3. Objednávateľ a zhotoviteľ sa zaväzujú, že zachovajú obchodné tajomstvo o obchodných a technických informáciách, ktoré poskytla jedna zmluvná strana druhej a tieto informácie nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám, ktoré zmluvný partner nechráni zodpovedajúcim spôsobom.

**Čl. XIII. Záverečné ustanovenia**

1. Zmluvné strany dohodli ako podmienku platnosti tejto zmluvy ako aj jej prípadných dodatkov písomnú formu a dohodu o celom obsahu.
2. Zmeny alebo doplnky tejto zmluvy je možné robiť len písomnými dohodami zúčastnených strán vo forme dodatkov k tejto zmluve.
3. Vzťahy medzi zmluvnými stranami sa riadia zákonmi Slovenskej republiky. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že sa spor nevyrieši dohodou, hociktorá zo zmluvných strán je oprávnená predložiť spor na riešenie príslušnému súdu.
4. Táto zmluva je vyhotovená v 4 exemplároch, 3x pre objednávateľa a 1x pre zhotoviteľa.
5. Táto zmluva nadobúda platnosť dňom jej podpisu oboma zmluvnými stranami a účinnosť v súlade s ust. § 47a Občianskeho zákonníka nasledujúci deň po dni zverejnenia na domovskej stránke, webovom sídle objednávateľa.
6. Prílohou tejto zmluvy je:

* 1. Opis predmetu zákazky,
* 2. Cenová ponuka zhotoviteľa,
* 3. Zoznam subdodávateľov

1. Zmluvné strany vyhlasujú, že zmluva bola uzavretá slobodne a vážne, nie v tiesni za nápadne nevýhodných podmienok, obsahu svojich vzájomne zhodných prejavov vôle porozumeli na dôkaz čoho bola táto zmluva podpísaná nasledovne:

V Žiline, dňa ....................... V ................................ dňa

Za objednávateľa: Za zhotoviteľa:

............................................ ............................................

Mgr. Peter Fiabáne,

primátor

**Príloha č. 3 zmluvy:**

**Zoznam subdodávateľov**

|  |  |  |  |  |
| --- | --- | --- | --- | --- |
| ***P.č.*** | ***Názov firmy a sídlo subdodávateľa, IČO*** | ***Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)*** | ***Predmet dodávok, prác alebo stavebných prác*** | ***Podiel na celkovom objeme dodávky (%)*** |
|  |  |  |  |  |
|  |  |  |  |  |
|  |  |  |  |  |

V ..........................,dňa: V ......................, dňa:

Dodávateľ: Objednávateľ:

......................................... .........................................

*(vyplní uchádzač)*